
A V I Z

asupra propunerii legislative pentru modificarea  şi completarea 

Legii nr.95/2006 privind reforma în domeniul sănătăţii


În conformitate cu prevederile art.95 din Regulamentul Camerei Deputaţilor, republicat, cu  modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea  şi completarea Legii nr.95/2006 privind reforma în domeniul sănătăţii, transmisă cu adresa   nr. Pl-x 226 din  29 mai 2012, înregistrată sub nr.31/451 din 31  mai 2012. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, cu  modificările şi completările  ulterioare,  Camera Deputaţilor este Cameră  decizională. 

Senatul, în calitate de primă Cameră sesizată, a respins iniţiativa legislativă  în şedinţa din  21 mai 2012.

             
În temeiul prevederilor art. 61 din Regulamentul Camerei Deputaţilor, republicat, cu modificările şi completările  ulterioare, Comisia a dezbătut  propunerea legislativă susmenţionată, în şedinţa din  13 iunie 2012.



Propunerea legislativă are ca obiect completarea Legii nr.95 privind reforma în domeniul sănătăţii, cu  modificările şi  completările ulterioare, în vederea introducerii, astfel cum rezultă din cuprinsul Expunerii de motive, a trei  categorii de pachete  de servicii medicale, respectiv asigurarea  bazală, asigurarea complementară şi  asigurarea suplimentară, care vor  cuprinde servicii medicale diferenţiate în funcţie de valoarea contribuţiei la  asigurările sociale de sănătate, ce  urmează a fi  stabilite prin contractul – cadru.


Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr.1247  din 24 noiembrie 2011, Guvernul, prin punctul de  vedere transmis cu adresa nr.111 din 20 ianuarie  2012,  nu susţine adoptarea  acestei  iniţiative legislative.

În urma dezbaterilor, cu unanimitate de  voturi, s-a hotărât avizarea   negativă  a iniţiativei legislative. 

· propunerea nu respectă principiile  de bază ale organizării sistemului de asigurări sociale de  sănătate, şi anume principiul solidarităţii în  constituirea şi utilizarea fondurilor de sănătate, precum şi principiul acordării unui pachet de servicii medicale de  bază în mod echitabil şi nediscriminatoriu oricărui  asigurat;

· potrivit dispoziţiilor art.208 alin.(4) şi (5) din Legea  nr.95/2006 pot funcţiona şi alte  forme de asigurare a sănătăţii, care  nu  sunt obligatorii şi pot fi oferite voluntar de organismele de asigurare autorizate conform legii, asigurări  pot fi de  tip complementar şi de tip suplimentar:



În raport  de obiectul şi conţinutul  reglementării, propunerea legislativă face parte din categoria legilor ordinare.

                        VICEPREŞEDINTE,                                 SECRETAR,



     Florin IORDACHE                    Gabriel ANDRONACHE

